ઘણા સમયે પડદા પર દેખાયેલી તેજસ્વિની કોલ્હાપુરેને આ ફિલ્મમાં અસરકારક અભિનય કરવા માટે મેકઅપની જરૂર પડી નથી. રાહુલ ભટ્ટ, સુરવીન ચાવલા ઓકે ઓકે છે. પણ હા, યાદ રહી જાય એવી ઍક્ટિંગ ફિલ્મમાં ચૈતન્ય બનતા વિનીત કુમાર સિંહ અને ઇન્સ્પેકટર જાધવ બનતા મરાઠી ઍકટર ગિરીશ કુલકર્ણીની છે. એમ તો માત્ર બે જ દૃશ્યોમાં દેખાવા છતાં બાળકલાકાર અંશિકા શ્રીવાસ્તવ વિશે પણ આપણને થાય કે આ બેબલી વધુ દેખાઈ હોત તો? આ ફિલ્મમાં શક્તિ કપૂરનો દીકરો સિદ્ધાંત પણ છે, પરંતુ તેની ઍક્ટિંગ યાદ રહેવાને બદલે આપણને સતત એ જ સવાલ થાય છે કે તેનો અવાજ ઍકટર રાજકુમાર રાવે કેમ ડબ કર્યો હશે?